text: Tønder-virksomhed kan genopstå
  11 april 2013 kl. 05.14
  Herning-virksomheden Danstoker A/S arbejder på at genoplive konkursramte DP Clean Tech i Tønder.
  Danstoker A/S producerer kedler til mange forskellige former for opvarmning, og den har været konkurrent til Tønder-virksomheden.
  DP CleanTech gik konkurs 28. februar ned million-underskud.
  Direktøren for Danstoker A/S, Jan Enemark, bekræfter over for JydskeVestkysten, at firmaet forhandler intenst om en overtagelse af Tønder-virksomheden.
  Aftalen er endnu ikke underskrevet, men direktøren forventer, at det kan ske i løbet af få dage.
  - Højst sandsynligt starter produktionen op i næste uge, siger Jan Enemark.
  DP Clean Tech havde 100 ansatte.
  Danstoker A/S har eksisteret i 75 år, og virksomheden eksporterer kedler til den internationale energisektor.
  